












SKRAĆENI ZAPISNIK
sa 6. sjednice Općinskog vijeća Općine Motovun-Montona
održane 20. svibnja 2026. godine

Sjednica je održana u vijećnici Općine Motovun-Montona, Trg Andree Antica 1.
Sjednica je započeta u 19:00 sati.

Sjednicu vodi: Elvis Linardon, predsjednik općinskog vijeća.
Zapisnik vodi: Nenad Šćulac, pročelnik Jedinstvenog upravnog odjela.

Prisutni članovi Općinskog vijeća: Stella Benčić, Danijel Bon, Maja Drndić, Klaudio Ivašić, Elvis Linardon, Patrick Pilat i Manuela Rabak.

Odsutni članovi Općinskog vijeća: nema

Ostali prisutni: Tomislav Pahović i Leo Sirotić.

	Predsjednik vijeća pozdravlja sve prisutne i predlaže sljedeći dnevni red:

DNEVNI RED

1. Razmatranje i usvajanje skraćenog zapisnika s 5. sjednice Općinskog vijeća Općine Motovun-Montona održane 20. veljače 2026. godine.

2. [bookmark: _Hlk152920144][bookmark: _Hlk152930439]Razmatranje prijedloga i usvajanje Zaključka o prihvaćanju Informacije o stanju sigurnosti na području Općine Motovun-Montona u 2025. godini.

3. Razmatranje prijedloga i donošenje Odluke o grobljima.

4. Razmatranje prijedloga i donošenje Odluke o izmjenama i dopunama Odluke o načinu pružanja javne usluge sakupljanja komunalnog otpada.

5. Razmatranje prijedloga i donošenje Odluke o prodaji nekretnine u vlasništvu Općine Motovun-Montona.

6. Razmatranje prijedloga i donošenje Odluke o izmjeni Odluke o osnivanju javne ustanove Kulturni centar Montauna.

7. Razmatranje prijedloga i donošenje Odluke o osnivanju i imenovanju članova Povjerenstva za procjenu šteta od prirodnih nepogoda.

8. Razmatranje prijedloga i donošenje Izvješća o izvršenju Plana djelovanja Općine Motovun-Montona u području prirodnih nepogoda za 2025. godinu.

9. Razmatranje prijedloga i donošenje Odluke o davanju suglasnosti na opće uvjete isporuke komunalne usluge parkiranja na području Općine Motovun-Montona.

10. Vijećnička pitanja.

Predloženi dnevni red se jednoglasno prihvaća.

Prije početka rada po dnevnom redu, Manuela Rabak u svojstvu predsjednice Mandatnog povjerenstva izvješćuje da je povjerenstvo na sjednici održanoj 20. svibnja 2026. godine razmotrilo obavijest vijećnika Stefana Bertoše kojim je mandat člana Općinskog vijeća stavio u mirovanje i odluku o određivanju člana Općinskog vijeća koju je podnio Istarski demokratski sabor te nakon provedene rasprave izvješćuje Općinsko vijeće Općine Motovun-Montona o sljedećem:
1. Konstatira se da je zaprimljena obavijest Stefana Bertoše o stavljanju u mirovanje mandata člana vijeća Općinskog vijeća Općine Motovun-Montona. Obavijest je podnesena u roku.
2. S obzirom da je član Općinskog vijeća koji je mandat stavio u mirovanje izabran na listi političke stranke, njegovog zamjenika određuje politička stranka kojoj je navedeni član pripadao u trenutku izbora.
3. Istarski demokratski sabor odredio je da je Stella Benčić određena novom članicom Općinskog vijeća Općine Motovun-Montona umjesto vijećnika koji je mandat stavio u mirovanje.
4. Molimo Općinsko vijeće da primi na znanje ovu činjenicu i predlaže se da predsjednik Općinskog vijeća od nove članice zatraži davanje prisege kako bi preuzela sve obveze i prava članice Općinskog vijeća Općine Motovun-Montona.

Stella Benčić je prisegnula na zakoniti i statutarni rad u Općinskom vijeću.

TOČKA 1.
Razmatranje i usvajanje skraćenog zapisnika s 5. sjednice Općinskog vijeća Općine Motovun-Montona održane 20. veljače 2026. godine.

	Klaudio Ivašić izražava nezadovoljstvo formatom zapisnika o radu općinskog vijeća, smatra daje besmislen, jer se na papir ne prenosi duh rasprave na sjednicama. Nema nikakav prijedlog izmjene ili dopune.

Jednoglasno se donosi

ZAKLJUČAK

Usvaja se skraćeni zapisnik s 5. sjednice Općinskog vijeća Općine Motovun-Montona održane 20. veljače 2026. godine.


[bookmark: _Hlk213412200]TOČKA 2.
Razmatranje prijedloga i usvajanje Zaključka o prihvaćanju Informacije o stanju sigurnosti na području Općine Motovun-Montona u 2025. godini.

Nenad Šćulac obrazlaže. Predsjednik vijeća otvara raspravu.
	Nema rasprave te se jednoglasno donosi

ZAKLJUČAK

	Donosi se Zaključak o prihvaćanju Informacije o stanju sigurnosti na području Općine Motovun-Montona u 2025. godini.




TOČKA 3.
Razmatranje prijedloga i donošenje Odluke o grobljima.

Nenad Šćulac obrazlaže, Leo Sirotić dopunjava uvodne napomene. Predsjednik vijeća otvara raspravu.
Tomislav Pahović traži od Lea Sirotića da pojasni misao da ljudi navode da se ne žele pokopati na groblju na Kanalu.
Leo Sirotić odgovara da se radi o nizu usputnih komentara, u kojima ljudi lakonski iznose određene vrijednosne opaske, prilično neutemeljene, o „manje vrijednom groblju“. Navodi da još uvijek imamo puno neevidentiranih grobnih mjesta, što kontinuirano rješavamo.
	
Nakon rasprave se jednoglasno donosi

ZAKLJUČAK

	Donosi se Odluka o grobljima.


TOČKA 4.
Razmatranje prijedloga i donošenje Odluke o izmjenama i dopunama Odluke o načinu pružanja javne usluge sakupljanja komunalnog otpada.

Nenad Šćulac obrazlaže. Posebno navodi primjedbu primljenu zadnjeg dana javne rasprave, u kojoj ugostitelji iz povijesne jezgre traže da se povećanje ne odnosi na njih ili da Općina subvencionira povećanje cijene odvoza otpada za njih, „zbog otežanih uvjeta poslovanja“ te „visine komunalnih davanja“.
Nenad Šćulac upoznaje vijeće s činjenicom da su zahtjevi neutemeljeni iz razloga što za sve skupine korisnika po zakonu mora biti ujednačena cijena, da je visina boda komunalne naknade u Općini Motovun-Montona i do dvostruko niža od visine boda u susjednim gradovima i općinama, kao i da je prema podacima službenih brojača posjetitelja, u Motovunu u 2025. godini bilo gotovo 400.000 posjetitelja, a što je iznimna brojka jer samo dva nacionalna parka u Hrvatskoj imaju veći broj posjetitelja. Motovun je turistički atraktivan upravo zato što je takav kakav jest, a to je i razlog zbog kojeg svi poslovni subjekti u povijesnoj jezgri posluju ovako kako posluju. To ujedno znači i određena ograničenja, koja su svima bila poznata i u trenutku u kojem su započeli svoju poslovnu aktivnost.
Ono što je posebno zabrinjavajuće je da je tu inicijativu pokrenuo ugostitelj koji posljednje dvije godine nastoji izbjegavati plaćanje svih svojih obveza prema Općini Motovun-Montona i drugim javnopravnim tijelima, unatoč visokih prihodima koje ostvaruje upravo u Motovunu.

Predsjednik vijeća otvara raspravu.
Klaudio Ivašić je svjestan razloga zbog kojih Usluga treba povećati cijenu, ali da će oni kao IDS biti protiv ove Odluke. Navodi da se cijena odvoza otpada povećala nekoliko puta posljednjih godina i nije zadovoljan načinom kako je za njih organizirano sakupljanje otpada u Motovunu, tako da moraju hodati ili voziti otpad niže niz ulicu Gradiziol. Smatra da je Općina dužna od Usluge izboriti bolje uvjete i češći odvoz otpada, jer je on bez problema uspio dogovoriti dodatni odvoz kartona i plastike, kao i da mu je direktor Usluge rekao da nema problema, da se Usluga uvijek može prilagoditi jer da ima malo vozilo za uske ulice povijesne jezgre.
Nenad Šćulac odgovara da su poslovni subjekti dužni samostalno organizirati i izravno ugovarati način gospodarenja otpadom, a Općina se potrudila upravo zbog njih pronaći prihvatljivije rješenje na parkiralištu koje je dostupnije vozilima Usluge. Nekadašnje rješenje kad su kontejneri stajali kraj ulazne kule bilo je neprihvatljivo iz više različitih razloga. Cijena je jedinstvena za cijelo područje na kojem djeluje Usluga d.o.o. Pazin i nikakve povlaštene cijene za pojedine korisnike nisu moguće. Navodi da se Općina kod Usluge nije izborila su besmisleni. Na svakom sastanku Usluga upozorava da je mali kamion pri kraju vijeka trajanja i traže od Općine sufinanciranje nabavke novog. 
Tomislav Pahović naglašava da problemi postoje i njih se redovito komunicira s upravom Usluge.

Nakon rasprave s 5 glasova ZA i 2 glasa PROTIV se donosi

ZAKLJUČAK

Donosi se Odluka o izmjenama i dopunama Odluke o načinu pružanja javne usluge sakupljanja komunalnog otpada.


TOČKA 5.
Razmatranje prijedloga i donošenje Odluke o prodaji nekretnine u vlasništvu Općine Motovun-Montona.

Nenad Šćulac obrazlaže. Predsjednik vijeća otvara raspravu.
Nema rasprave, jednoglasno se donosi

ZAKLJUČAK

Donosi se Odluka o prodaji nekretnine u vlasništvu Općine Motovun-Montona.


TOČKA 6.
Razmatranje prijedloga i donošenje Odluke o izmjeni Odluke o osnivanju javne ustanove Kulturni centar Montauna.

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o izmjeni Odluke o osnivanju javne ustanove Kulturni centar Montauna.

TOČKA 7.
Razmatranje prijedloga i donošenje Odluke o osnivanju i imenovanju članova Povjerenstva za procjenu šteta od prirodnih nepogoda.

Leo Sirotić obrazlaže. Predsjednik vijeća otvara raspravu.
Nema rasprave, jednoglasno se donosi
 
ZAKLJUČAK

Donosi se Odluke o osnivanju i imenovanju članova Povjerenstva za procjenu šteta od prirodnih nepogoda.


TOČKA 8.
Razmatranje prijedloga i donošenje Izvješća o izvršenju Plana djelovanja Općine Motovun-Montona u području prirodnih nepogoda za 2025. godinu.

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Izvješće o izvršenju Plana djelovanja Općine Motovun-Montona u području prirodnih nepogoda za 2025. godinu.


TOČKA 9.
Razmatranje prijedloga i donošenje Odluke o davanju suglasnosti na opće uvjete isporuke komunalne usluge parkiranja na području Općine Motovun-Montona.

Nenad Šćulac obrazlaže. Predsjednik vijeća otvara raspravu.
Klaudio Ivašić traži da se članak 15. uskladi s promjenama korisnika koji su prestali djelovati na području Općine.
Predlagatelj prihvaća prijedlog i ugrađuje ga u prijedlog akta.
Nakon rasprave, jednoglasno se donosi
 
ZAKLJUČAK

Donosi se Odluka o davanju suglasnosti na opće uvjete isporuke komunalne usluge parkiranja na području Općine Motovun-Montona.


TOČKA 10.
Vijećnička pitanja

Tomislav Pahović i Nenad Šćulac navode tekuće poslove Općine u razdoblju od posljednje sjednice.
Stella Benčić pita što je taj Motovun Music Festival koji se reklamira.
Klaudio Ivašić navodi da su mu se ljudi žalili da su im na groblju uništili cvijeće pesticidima, pa moli da se to provjeri.
Isto tako, navodi na problem sa začepljenjem ispusta kanalizacije ispod zida na Resselovom trgu.

Prije kraja sjednice se Klaudio Ivašić svima zahvalio na suradnji i na zapisnik podnio obavijest da zbog poslovnih obveza stavlja mandat u mirovanje.


	Nakon iscrpljenog dnevnog reda, sjednica završava u 20:45.



ZAPISNIK VODIO 				           PREDSJEDNIK OPĆINSKOG VIJEĆA 
     Nenad Šćulac				                		  Elvis Linardon



